നടരാജ വിഗ്രഹം ഒളിപ്പിച്ചു കടത്താന് ശ്രമം: വിഴിഞ്ഞത്ത് രണ്ട് പേര് കസ്റ്റഡിയില്, ലക്ഷ്യമിട്ടത് വ്യാജ പുരാവസ്തു വില്പ്പനയെന്ന് സൂചന തിരുവനന്തപുരം: കാറില് ഒളിപ്പിച്ച് കടത്താന് ശ്രമിച്ച നടരാജ വിഗ്രഹവുമായി രണ്ടു പേര് പിടിയില്. വിഴിഞ്ഞം പോലീസാണ് ഇവരെ പിടികൂടിയത്. കഴിഞ്ഞ ദിവസം വൈകുന്നേരമാണ് വിഴിഞ്ഞം ഉച്ചക്കടയില് നിന്ന് 45 കിലോ ഭാരമുള്ള പിച്ചളയില് നിര്മ്മിച്ച നടരാജ വിഗ്രഹം പിടികൂടിയത്. വിഗ്രഹം കടത്തുന്നത് സംബന്ധിച്ച് പോലീസിന് രഹസ്യ വിവരം ലഭിച്ചിരുന്നു. കാറിലുണ്ടായിരുന്ന രണ്ട് പേരെ കസ്റ്റഡിയിലെടുത്ത ശേഷം വിട്ടയച്ചു. ഡല്ഹിയില് നിര്മ്മിച്ചതാണ് വിഗ്രഹം. ഇത് കോവളത്തെ ഒരു കരകൗശല വില്പ്പനക്കാരനില് നിന്നും ആറാലുംമൂട് സ്വദേശികളായ രണ്ടു പേര് നാല്പതിനായിരം രൂപക്ക് വാങ്ങി. അയാളാണ് തങ്ങള്ക്ക് കച്ചവടത്തിനായി കൈമാറിയതെന്നും പിടിയിലായവര് പോലീസിനോട് പറഞ്ഞു. ടൂറിസം കേന്ദ്രമായ കോവളത്ത് വിദേശികളെ ലക്ഷ്യമിട്ട് എത്തിച്ചതാകാം വിഗ്രഹം എന്നാണ് സൂചന. അതേസമം കൊറോണയുടെ പശ്ചാത്തലത്തില് വിദേശികളുടെ വരവ് കുറഞ്ഞതിനാല് പുരാവസ്തു എന്ന പേരില് കബളിപ്പിക്കാനുള്ള ശ്രമമാണോ ഇതെന്നും പോലീസ് സംശയിക്കുന്നുണ്ട്. വിഗ്രഹത്തിന് അമ്ബത് വര്ഷത്തെ പഴക്കമുണ്ടെന്നാണ് പിടിയിലായവര് പറഞ്ഞത്. തൊണ്ടി മുതല് എന്ന നിലയില് വിഗ്രഹം കോടതിയില് ഹാജരാക്കി.